Sarikoʻl mahallasi. Sarikoʻl mahallasi (Fidoyilar koʻchasi, 26) — Toshkent shahar Mirobod tumanidagi mahalla. Tumanning Fitrat, Qorasuv, Banokatiy mahallalari hamda Sergeli tumanining Uchuvchilar mahallasi bilan chegaradosh. Tarixi. 1930-yillarda mahalla oʻrnida Chirchiq daryosi oqib oʻtgan, keyinchalik daryo oʻrnida koʻl paydo boʻlgan, uning suvi loyqa sariq rangda boʻlganligi uchun „Sariqkoʻl“ deb atashgan. Vaqt oʻtishi bilan koʻl qurib, oʻrniga daraxtlar ekilgan, atrofida mahalla vujudga kelgan, unga hozirgi nomi berilgan. Aholisi. Aholisi 5 mingdan ortiq, asosan, oʻzbeklar, shuningdek, 15 dan ortiq millat vakillari yashaydi. Binolar. Mahalla hududida 5 ta koʻcha, „Al-Badr“ jome masjidi, „Yopiqota“ (Yopugʻliqota) qabristoniga qarashli 2-bolalar shifoxonasi va poliklinikasi, „Zarp“ restorani va boshqalar mavjud.